गाने का हिंदी वर्जन सॉन्ग 'तू आ दिलबरा' रिलीज, सोशल मीडिया पर वायरल है गाना
रजनीकांत और तमन्ना भाटिया की फिल्म 'जेलर' का गाना ‘कावाला’ रिलीज होते ही सोशल मीडिया पर खूब ट्रेंड कर रहा है। हालही में मुंबई में गाने का हिंदी वर्जन 'तू आ दिलबरा' लॉन्च किया गया, जहां तमना इस गाने पर जबरदस्त डांस करते हुए नजरHindi version song 'Tu Aa Dilbra' released, song is viral on social media
रजनीकांत और तमन्ना भाटिया की फिल्म 'जेलर' का तमिल सॉन्ग ‘कावाला’ रिलीज होते ही सोशल मीडिया पर खूब ट्रेंड कर रहा है। हाल ही में मुंबई में गाने का हिंदी वर्जन 'तू आ दिलबरा' लॉन्च किया गया, जहां तमन्ना इस गाने पर जबरदस्त डांस करते हुए नजर आईं। इस दौरान का एक वीडियो सोशल मीडिया पर सामने आया है।
तमन्ना का ग्लैमरस लुक 
इवेंट में तमन्ना व्हाइट कोर्सेट टॉप ग्रे ट्रॉउजर में पहुंची थीं, जिसमें वह काफी खूबसूरत लग रही हैं। वह स्टेज पर इस गाने के हिंदी वर्जन में लाइव परफॉर्मेंस दे रही हैं। उन्होंने गाने के बेहतरीन डांस स्टेप्स किए।
तमन्ना ने अपनी डांस से फैंस को काफी इंप्रेस किया है। बता दें, कावाला सॉन्ग के तमिल गाने को शिल्पा राव ने गाया था, जबकि हिंदी वर्जन को सिंधुजा श्रीनिवासन ने बहुत ही खूबसूरती से गाया है और गाने को रकीब आलम ने लिखा है।
डांस मूव्स देख इंप्रेस हुए फैंस 
वीडियो पर एक यूजर ने कमेंट करते हुए लिखा, 'लवली परफॉरमेंस'। दूसरे यूजर ने लिखा, 'इसे कहते है मूव्स'। तीसरे ने लिखा, 'क्या बात क्या बात क्या बात'। वहीं एक और यूजर ने कमेंट करते हुए लिखा,'बढ़िया सॉन्ग, बेहतरीन डांस'।
10 अगस्त को रिलीज होगी फिल्म
रजनीकांत की फिल्म जेलर इस साल 10 अगस्त को रिलीज होगी। फिल्म में जैकी श्रॉफ, मोहनलाल, राम्या कृष्णन, प्रियंका अरुल मोहन, शिव राजकुमार योगी बाबू, वसंत रवि और विनायकन भी हैं। इसका निर्देशन नेल्सन दिलीप कुमार ने किया है। फिल्म में रजनीकांत एक जेलर के रोल में हैं जो एक मिशन पर हैं।